# Transkripsjon Julepodden om fjernledelse

**Ingrid:** Velkommen til Julepodden, en podkast til deg som er leder eller jobber med HR i staten, fra oss i Difi.

**Vibeke:** I dagens luke av Julepodden skal vi snakke om fjernledelse og jeg har med meg Christina og Valgjerd som har jobbet og jobber mye med blant annet Arbeidsgiverportalen og Valgjerd først, er det noen forskjell på fjernledelse og vanlig stedlig ledelse?

**Valgjerd:** Ja, man må vel kunne si at det er det. Det er klart at det er forskjell på om du sitter sammen fysisk eller om du sitter på forskjellige geografiske lokasjoner, så i utgangspunktet så er det forskjeller. Men når vi tenker på disse temaene og ser på de kravene som stilles til det å være en god fjernleder, så er det klart at mange av de kravene er akkurat de samme som man stiller til en stedlig leder. Det er vel rett og slett bare det at det man i den daglige dont, hvis man sitter sammen, kan ha et litt mer avslappet forhold til struktur og rutiner og planer. For når man skal snakke sammen, må man ha et mye mer strukturert forhold enn når man sitter adskilt.

**Christina:** Det er jo egentlig hvordan man jobber med digitale virkemidler og hjelpemidler som blir viktig i det som har med fjernledelse å gjøre. Det vi ser som blir de største utfordringene er egentlig å kunne planlegge og jobbe med struktur som Valgjerd var inne på, sånn at man må tilrettelegge for gode, for eksempel, videomøter og gjerne med medarbeidere som kanskje sitter på flere ulike geografiske lokasjoner. Og da er det jo viktig også å kunne disse virkemidlene og at virksomhetene har brukt tid på å velge de digitale løsningene som fungerer enkelt.

**Valgjerd:** Og det er klart at mange kjenner seg nok ganske utrygge i møte med alle disse nye verktøyene som man må ta i bruk når en skal drive fjernledelse. Og veldig mange virksomheter har kanskje ikke en sånn veldig tydelig uttalt policy på hvilken type plattformer man skal kommunisere på, slik at det kan oppstå visse problematiske forhold rundt det praktiske da. Og det er jo veldig uheldig. Mange virksomheter har jo superfine plattformer ut mot brukeren og tjenestene de tilbyr, men når du kommer til interne IKT støttesystemer, så er det litt mindre fancy.

**Christina:** MMmmm, og der tenker jeg at der må virksomheten gjør en veldig god prioritering. De må velge mye færre virkemidler internt sånn at man blir god på de få virkemidler som man bruker, på tvers i hele organisasjonen.

**Valgjerd:** Det tror jeg er lurt, for da blir du litt tryggere på noe som du vet du skal bruke, også er det jo slik at ingen er knallgod i starten. Alt må læres og mengdetrening funker alltid. Så etterhvert som du har gjort det noen ganger, så blir du sikkert sabla god på videomøter og Skype eller ulike verktøy man benytter.

**Christina:** Ja og i prinsippet snakker vi egentlig kanskje bare om to virkemidler. Vi snakker om videomøter og vi snakker om Skype på telefonen, så det er faktisk ikke mer komplisert enn det.

**Valgjerd:** Men det som er komplisert, det er at man må gå fra fellesmøter der man sitter rundt samme bordet og kan ta det litt sånn etter ad hoc-metoden. Så man må kanskje ha mer struktur på møtene sine da.

**Christina:** Ja, det er helt avgjørende. Her må man ha møteinnkallinger på forhånd, med tydelig agenda og man må også være forberedt på hvordan man skal involvere deltakerne i disse møtene.

**Valgjerd:** Mye struktur og planlegging.

**Christina:** Ja, det er det.

**Valgjerd:** Kanskje litt mer enn om du sitter sammen egentlig.

**Christina**: Ja, men det ville være en fordel å gjøre det når man satt sammen også, men her tvinges man til det, hehe.

**Ingrid:** Dagens julenøtt

**Vibeke:** Dagens julenøtt, eller utfordring er rett og slett; Har du en kollega som sitter på en annen geografisk lokasjon? Hvorfor ikke ta en julekaffe for eksempel over Skype?